Trilateralni sastanak u Pakistanu
SAD, Pakistan i Avganistan se posle sastanka povodom smrti Osame bin Ladena složili da nastave saradnju
Visoke diplomate iz tri zemlje sastale su se danas u glavnom gradu Pakistana, dan pošto su američki komandosi ubili lidera Al Kaide, Osamu bin Ladena, u njegovom kompleksu nadomak Islamabada. Pakistanski ministar spoljnih poslova, Salman Bašir, posle sastanka je rekao novinarima da su se tri države dogovorile da zajednički usmere pažnju na saradnju koja će omogućiti stabilnost i razvitak Avganistana. rekao je Bašir. Specijalni američki izaslanik za Avganistan i Pakistan, Mark Grosman se saglasio, rekavši da smrt bin Ladena ne znači i kraj rata protiv terorizma. kazao je Grosman. Avganistanski zamenik ministra spoljnih poslova, Džaved Ludin, dodao je da smrt Bin Ladena nije pobeda samo za Sjedinjene Države. podsetio je Ludin. Grosman se i sa tim saglasio i naglasio da je Bin Laden nasilnički potkopavao demokratsku vlast u regionu, kao i da je zbog ozloglašenih ubistava civila bio neprijatelj Pakistana i Avganistana, isto koliko i Sjedinjenih Država.